b"\n_START_ARTICLE_\nArquebisbat de Ciutat del Cap\n_START_SECTION_\nTerritori\n_START_PARAGRAPH_\nEl territori de l'arxidi\xc3\xb2cesi est\xc3\xa0 centrat sobre la vila de Ciutat del Cap, i inclou la punta meridional del continent afric\xc3\xa0. Limit\xc3\xa0 a l'oest amb l'oce\xc3\xa0 atl\xc3\xa0ntic, al nord amb el districte de Van Rhynsdorp, a l'est amb els districtes de Calvinia, Ceres, Tulbagh, Worcester, Robertson and Swellendam; i al sud amb l'oce\xc3\xa0 \xc3\xadndic. Els districtes civils de l'\xc3\xa0rea eclesi\xc3\xa0stica s\xc3\xb3n els districtes de Cape, Wynberg, Simon's Town, Bellville, Somerset West, Stellenbosch, Paarl, Wellington, Caledon, Bredasdorp, Malmesbury, Piketberg I  Clanwilliam._NEWLINE_La seu episcopal \xc3\xa9s la vila de Ciutat del Cap, on es troba la catedral de Santa Maria de la Fugida a Egipte._NEWLINE_El territori s'est\xc3\xa9n sobre 30.892\xc2\xa0km\xc2\xb2, i est\xc3\xa0 dividit en 72 parr\xc3\xb2quies.\n_START_SECTION_\nHist\xc3\xb2ria\n_START_PARAGRAPH_\nEl vicariat apost\xc3\xb2lic del Cap de Bona Esperan\xc3\xa7a (i territoris adjacents) va ser erigit el 18 de juny de 1818, sobre territoris de la prelatura territorial de Mo\xc3\xa7ambic i de la di\xc3\xb2cesi de Tom\xc3\xa9. El 4 d'abril de de 1819 adquir\xc3\xad el territori suspesa prefectura apost\xc3\xb2lica de Nova Holanda. El 1834 va perdre territori per establir el vicariat apost\xc3\xb2lic de Nova Holanda i Terra de Van Diemen, i de nou el 6 de juny de 1837 per establir el vicariat apost\xc3\xb2lic de Maurici._NEWLINE_El vicariat apost\xc3\xb2lic del Cap de Bona Esperan\xc3\xa7a, Districte Occidental, va ser erigit el 30 de juliol de 1847, prenent el territori del vicariat apost\xc3\xb2lic del Cap del Bona Esperan\xc3\xa7a (avui bisbat de Port Elizabeth)._NEWLINE_El 3 d'agost de 1874 ced\xc3\xad una porci\xc3\xb3 del seu territori per tal que s'erig\xc3\xads la prefectura apost\xc3\xb2lica del Cap de Bona Esperan\xc3\xa7a, Districte Central (avui bisbat de Oudtshoorn)._NEWLINE_El 9 d'abril de 1934, en virtut de la butlla del Papa Pius XI, incorpor\xc3\xa0 l'illa de Santa Helena, que pertanyia al vicariat apost\xc3\xb2lic del Cap de Bona Esperan\xc3\xa7a, districte central, i de les illes d'Ascensi\xc3\xb3 i Tristan da Cunha, que llavors no pertanyien a cap circumscripci\xc3\xb3 eclesi\xc3\xa0stica._NEWLINE_El 13 de juny de 1939 canvi\xc3\xa0 el nom pel de vicariat apost\xc3\xb2lic de Ciutat del Cap._NEWLINE_L'11 de gener de 1951 el vicariat apost\xc3\xb2lic va ser elevat al rang d'arxidi\xc3\xb2cesi metropolitana mitjan\xc3\xa7ant la butlla Suprema Nobis del Papa Pius XII._NEWLINE_El 18 d'agost de 1986 ced\xc3\xad una porci\xc3\xb3 del seu territori a benefici que s'erig\xc3\xads la  missi\xc3\xb3 sui iuris de Santa Elena, Ascensi\xc3\xb3 i Tristan da Cunha."